**Tiedote KOSKI-pääkäyttäjille ja koulutustoimijan vastuukäyttäjille 17.12.2018**

Hyvät KOSKI-pääkäyttäjät ja koulutustoimijan vastuukäyttäjät!

Ohessa tiedotettavia asioita KOSKI-tiedonsiirtoihin ja tietojen tallentamiseen liittyen. Tiedottaviin asioihin liittyvissä ja muissa kysymyksissä olkaa tuttuun tapaan yhteydessä KOSKI-palveluosoitteeseen (koski@opintopolku.fi).

Tiedote lähetetään poikkeuksellisesti myös koulutustoimijan vastuukäyttäjille, sillä joiltakin oppilaitoksilta puuttuu vielä KOSKI-pääkäyttäjä(t). Pyytäisimmekin, että kävisitte myöntämässä KOSKI-pääkäyttäjäoikeudet tarvittaville henkilöille mahdollisimman pian. Suositus on, että jokaisella oppilaitoksella olisi vähintään yksi KOSKI-pääkäyttäjä, mutta jokainen koulutustoimija voi asettaa pääkäyttäjät haluamallaan tavalla. Ohjeet KOSKI-palveluun liittyvään käyttäjähallintaan: <https://confluence.csc.fi/pages/viewpage.action?pageId=72811519>. Ohjeesta löytyy myös linkki ohjeistukseen siitä, miten henkilö kutsutaan Opintopolun virkailijakäyttäjäksi, jos henkilöä ei vielä löydy Opintopolusta.

Ks. myös KOSKI-tiedonsiirtoprotokollan muutoshistoria: <https://github.com/Opetushallitus/koski/blob/master/tiedonsiirtoprotokollan_muutoshistoria.md>.

**1. Kaikille yhteiset asiat**

**KOSKI-klinikat joulutauolle:** KOSKI-klinikat jäävät joulutauolle. Klinikat jatkuvat taas 11.1.2019 (yleissivistävä koulutus) ja 18.1.2019 (ammatillinen koulutus) samalla tavalla kuin syksyllä, eli perjantaisin klo 9.30 – 10.30 ja niin, että teemana vaihtelevat vuoroviikoin yleissivistävä koulutus ja ammatillinen koulutus. Linkki klinikoiden Skype-kokoushuoneeseen: <https://meet.lync.com/oph.fi/ari.luostarinen/86GLBQDZ>. Edellisten klinikoiden kysymykset ja vastaukset: <https://confluence.csc.fi/display/OPHPALV/KOSKI-klinikat>.

**Opetushallituksen uusi asiakaspalveluratkaisu:** Opetushallituksen asiakaspalveluratkaisu vaihtuu 18.12.2018. KOSKI-palveluosoite pysyy edelleen samana (koski@opintopolku.fi), eikä vaihdos näy koulutuksen järjestäjille muuten kuin, että palveluosoitteesta saapuvat sähköpostivastaukset näyttävät erilaiselta kuin ennen.

Terveisin ja hyvää joulun odotusta toivottaen,

KOSKI-tiimi